Kamu bisa jelasin ke aku soal Limbungan Peleraian Kapal Gadani dalam bahasa melayu?

Limbungan peleraian kapal Gadani adalah pusat peleraian kapal ketiga terbesar di dunia. Limbungan ini terdiri daripada 132 plot-plot peleraian kapal terletak di pesisir pantai sepanjang 10 km di Gadani, Pakistan, kira-kira 50 kilometer dari barat laut Karachi.

Limbungan peleraian kapal Gadani yang panjangnya lebih dari 10km merupakan tempat dimana kapal-kapal lama dimusnahkan. Ia merupakan tapak perkuburan kapal yang terbesar didunia. Pekerja disini diupah 12 ringgit sehari untuk menjalankan kerja-kerja memusnahkan kapal yang berlabuh di sini. Dianggarkan sebanyak 100 buah kapal dimusnahkan dalam masa setahun. Kapal-kapal yang telah dileraikan kemudian akan dihancurkan kepada bahagian-bahagian yang kecil mengikut jenis bahan. Lebih dari 1 juta tan besi dihasilkan dalam setahun dengan mengitar semula bahan-bahan terbuang dari kapal yang telah dileraikan. Besi ini digunakan di dalam sektor pembinaan di Pakistan.

Pada tahun 1980-an, Gadani merupakan pusat peleraian kapal terbesar di dunia, dengan lebih kurang 30,000 pekerja. Walau bagaimanapun, persaingan dari kemudahan-kemudahan terbaru di Alang, India dan Chittagong, Bangladesh mengakibatkan pengurangan pengeluaran yang signifikan, dengan Gadani hari ini menghasilkan kurang daripada satu perlima sekerap yang ia hasilkan pada 1980-an. Pengurangan terbaru cukai pada logam sekerap telah menyebabkan kebangkitan semula pengeluaran yang sederhana di Gadani, yang kini mengupah kira-kira 6,000 buruh.

Lebih dari sejuta tan keluli diselamatkan setiap tahun, dan sebahagian besarnya dijual di dalam negara. Pada tahun fiskal 2009-2010, satu rekod 107 buah kapal, dengan gabungan sesaran tanan ringan (LDT) yang berjumlah 852,022 tan, telah dipecahkan di Gadani, manakala pada tahun fiskal 2008-2009 yang lalu, 86 buah kapal, dengan gabungan LDT berjumlah  778,598 tan, telah dijadikan sekerap.